ДО ПРЕДСЕДАТЕЛЯ НА

КОМИСИЯТА ПО ЗЕМЕДЕЛИЕ И ХРАНИ

КЪМ 43-тото НАРОДНО СЪБРАНИЕ

Румен Христов

Копие: Министъра на земеделието и храните

Десислава Танева

Копие: Омбудсмана на Република България

Мая Манолова

**ОТВОРЕНО ПИСМО**

Уважаеми, г-н Христов

Уважаема, г-жо Танева

Уважаема, г-жо Манолова,

Ние долоподписаните земеделски производители, бихме искали да изразим крайното си несъгласие с последнато промяна на ЗСПЗЗ от 05.08.2016г.

В чл.37в, ал. 2, изречение шесто накрая се добави „както и имоти с начин на трайно ползване пасища, мери, ливади и трайни насаждения.”

Така от масивите за ползване се изваждат тези имоти, с краткия мотив „тъй като за същите е предвиден специален ред за тяхното ползване, а именно – предоставянето им без търг по реда на чл. 37и от ЗСПЗЗ за здоволяване нуждите на собствениците или ползватеи на животновъдни обекти с пасищни селскостопански животни,...“. Бихме искали да Ви напомним, че освен Общински поземлен фонд /ОПФ/ и Държавен поземлен фонд /ДПФ/, в землищата има голям процент частни имоти, който няма да бъдат предоставени за ползване на земеделските стопани.

Ето и огромните негативите на тази поправка върху животновъдите:

1) Тази поправка променя цялостната кампания по образуване на масиви за ползване. Всички животновъди, няма да могат да имат правно основание върху пасища и ливади, като цели масиви, а парчета, тук-там! Тоест принуждавате пашуването и косенето да става върху разпръснати имоти, а не върху цели монолитни масиви, което ще затормози ужасно много работата на животновъдите, които и в момента едвам оцеляват. Само представете как ще косят шахматно разположени имоти по 1-2 декара или пък как ще накараш кравата да пасе точно по границата на имота от 1-2 дка.

2) Негативите от точка 1, ще засегнат най-вече малките и средните животновъди от Планинските и Полупланиските региони на България, които са уж "ПРИОРИТЕТ" на МЗХ.

3) Тази промяна лишавате животновъдите от част от земята, която могат законно да ползват (визирам “белите петна“ при разпределение на ливадите и пасищата). Един от приоритетите на МЗХ е да увеличите площите за пасища и ливади на животновъдите, а с тази промяна няма да достигат, за да се покрият минималната нужда от 0,15 хка. на ЖЕ. Как ще бъде компенсиран недостига на земя? ОПФ и ДПФ площите в повечето случаи са отдалечени и неизползвани дълги години, в резултат са покрити с храстовидни и дървесни видове, за тяхното почистване и облагородяване не са достатъчни двете години гратисен пеиод.

4) Тази промяна ще отвори толкова много допълнителна работа и предпоставки за грешки на служителите на общинските служби по земеделие тази есен (при разпределенията) и на пролет при очертаването на субсидиите, които служители едвам се справят в момента, а сега очертаването ще е имот по имот.

5) Това ще засегне и много земеделци с договори по мярка 121 или мярка 4.1, марка 10 Агроекология или мярка 11 Биологично земеделие, понеже няма да могат да изпълнят ангажиментите и ще бъдат наказани за това.

6) Не на последно мяста Ви напомняме, че за оцеляването на сектор „Животновъдство“, всяка година се отпускат допълнителни подпомагания de minimis, а с намаляването на площите, средствата за стопанствата намаляват в пъти.

Надяваме се на внимание и отговор по изложените от нас проблеми. Молим да вземете под внимание, че заявяването на площите за подпомагане започва на 01.03.2017г., правните основания за тази кампания се внасят до 15.02.2017г. Знаем, че КЗХ работи бързо и коректно, когато става дума за промени в ЗСПЗЗ.

С уважение:

Земеделски производители